section_heading: Novinarska profesija
paragraph_text: Sportskim se novinarstvom počeo baviti 1951. kao vanjski suradnik Narodnog sporta, iz kojega su nastale Sportske novosti. Stalnim članom redakcije postao je 1954. godine. Od 1975. do 1984. bio je jedan od čelnika Vjesnikove novinske kuće (direktor Izdavačke djelatnosti NIŠPRO Vjesnik, te direktor radne organizacije), da bi od 1984. do 1991. bio glavnim i odgovornim urednikom Sportskih novosti. Od godine 1991. bio je u mirovini.